
                Nr.23/222/2007

A V I Z

asupra proiectului de Lege pentru modificarea şi completarea 

Ordonanţei de urgenţă a Guvernului nr.202/2002 privind 

gospodărirea integrată a zonei costiere



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 222 din 10 aprilie 2007, pentru aviz la Comisia pentru administraţie publică, amenajarea teritoriului şi echilibru ecologic, cu proiectul de Lege pentru modificarea şi completarea Ordonanţei de urgenţă a Guvernului nr.202/2002 privind gospodărirea integrată a zonei costiere.



Proiectul de lege a fost emis pentru implementarea în legislaţia naţională a recomandării nr.2002/413/EC privind implementarea managementului integrat al zonei de coastă din Europa prin care se urmăreşte o abordare strategică pentru păstrarea integrităţii şi funcţionării ecosistemului şi pentru stabilirea unor programe care să asigure gospodărirea integrată a resurselor naturale din zona marină şi terestră aferentă zonei de coastă.



Cu actul nr.20965 din 13 aprilie 2004, Ministerul Mediului şi Dezvoltării Durabile a comunicat că „din eroare, la punctul 22 al art.I din proiect a fost introdus şi alineatul (6), care aparţine art.26 şi nu art.23”, solicitând modificările corespunzătoare.



Proiectul de lege a fost avizat favorabil de Consiliul Legislativ, cu nr.1775 din 21 decembrie 2007, cu observaţii şi propuneri care au fost preluate în text.



Proiectul de lege a fost respins de Senat în şedinţa din 29 martie 2007 deoarece nu a întrunit numărul necesar de voturi pentru o lege organică.



Examinarea proiectului de lege a avut loc în şedinţa comisiei din data de 22 mai 2007.



La dezbaterile asupra proiectului de lege au participat specialişti din Ministerul Mediului şi Dezvoltării Durabile sub conducerea doamnei secretar de stat Lucia Varga.



În urma dezbaterilor, membrii comisiei au hotărât să avizeze favorabil proiectul de lege cu amendamente admise prezentate în anexă.



Prin obiectul de reglementare şi conţinutul său, proiectul de lege face parte din categoria legilor organice.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

                     PREŞEDINTE,                                                    SECRETAR,

                          Iulian Iancu                                                       Aurelia Vasile

Anexă
A M E N D A M E N T E    A D M I S E

la proiectul de Lege pentru modificarea şi completarea Ordonanţei de urgenţă a Guvernului nr.202/2002 privind gospodărirea integrată a zonei costiere

	Nr.

crt.
	Textul OUG nr.202/2002 aprobată cu modificări şi completări prin Legea nr.280/2003
	Textul proiectului de Lege propus de Guvern
	Amendamente admise
	Motivaţia

	0
	1
	2
	3
	4

	1.
	d) falezele care sunt în contact cu marea sau cu proprietatea publică a statului până la 10 m în spatele crestei falezei; 


	vi) falezele;


	1. La articolul 6, alineatul II, punctul VI se elimină forma propusă de iniţiator.
	

	2.
	Art. 9. - (1) Delimitarea domeniului public al statului definit la art. 6 se va realiza în baza metodologiei elaborate de autoritatea publică centrală pentru protecţia mediului şi gospodărirea apelor şi aprobate prin hotărâre a Guvernului, în termen de 120 de zile de la data intrării în vigoare a prezentei ordonanţe de urgenţă. 


	7. Articolul 9 se modifică şi va avea următorul cuprins:

„Art. 9. - (1) Zonele de protecţie cu regim sever se delimitează printr-o fâşie cu o lăţime maximă de 300 metri, limitată la est de linia cea mai înaintată a mării – limita maximă de înaintare a valurilor – de lucrările şi instalaţiile hidrotehnice pentru combaterea eroziunii costiere, de incintele portuare şi lucrările de protecţie a acestora, iar la vest limita se stabileşte până la lăţimea maximă a plajelor emerse, la creasta falezelor, la marginea dinspre mare a aleilor, străzilor, şoselelor, construcţiilor de protecţie a falezelor, terenurilor proprietate publică şi privată legal dobândită şi limitele construcţiilor 

	2. La articolul 9, alineatul (1) va avea următorul cuprins:

Art. 9. - (1) Zonele de protecţie cu regim sever se delimitează printr-o fâşie cu o lăţime măsurată în orizontală de maxim 300 metri, limitată la est de linia cea mai înaintată a mării – limita maximă de înaintare a valurilor – de lucrările şi instalaţiile hidrotehnice pentru combaterea eroziunii costiere, de incintele portuare şi lucrările de protecţie a acestora, iar la vest limita se stabileşte până la lăţimea maximă a plajelor emerse, la 10 m în spatele crestei falezelor, la marginea dinspre mare a aleilor, străzilor, şoselelor, construcţiilor de protecţie 

	


	0
	1
	2
	3
	4

	
	
	existente legale edificate la apariţia prezentei legi.
	a falezelor, terenurilor proprietate publică şi privată legal dobândită şi limitele construcţiilor existente legale edificate la apariţia prezentei legi.

	

	3 
	(6) În scopul delimitării zonei costiere şi stabilirii măsurilor pentru protecţia mediului zonei costiere, autoritatea publică centrală pentru protecţia mediului şi gospodărirea apelor şi autoritatea publică centrală pentru agricultură, alimentaţie şi păduri, cu consultarea autorităţilor administraţiei publice locale şi a Statului Major al Forţelor Navale, vor clasifica zona costieră în zone funcţionale, pe baza unor criterii omogene de utilizare şi de gestiune a spaţiului. 


	(6) Suprafeţele de teren pe care se află amplasate obiective militare sunt excluse din zona de protecţie cu regim sever.


	3. La articolul 9, alineatul (6) va avea următorul cuprins:
(6) Suprafeţele de teren pe care se află amplasate obiective militare strategice sunt excluse din zona de protecţie cu regim sever.


	

	4 
	Art. 11. - (1) Utilizarea zonei costiere aflate în proprietatea publică a statului se va face în mod liber pentru îmbăiere şi plajă, plimbare, sporturi nautice, pescuit sportiv şi recreativ, navigaţie, în cazurile în care acestea nu necesită lucrări şi/sau instalaţii de orice fel. 

(2) Utilizările zonei costiere pentru activităţi care implică pericole, obţinerea de profit sau care necesită lucrări şi instalaţii sunt permise numai în limitele prezentei ordonanţe de urgenţă sau ale unor legi speciale. 
(3) Administraţia publică locală şi autoritatea publică centrală pentru protecţia mediului şi gospodărirea apelor pot limita sau interzice circulaţia publicului în zona costieră, în anumite perioade sau în anumite zone vulnerabile din punct de vedere al protecţiei mediului. 


	10. Articolul 11 se modifică şi va avea următorul cuprins:

„Art. 11. - (1) Utilizarea zonei costiere aflate în proprietatea publică a statului se face în mod liber, pe proprie răspundere, pentru îmbăiere şi plajă, plimbare, sporturi nautice, pescuit sportiv şi recreativ, navigaţie, cu excepţia situaţiilor în care asemenea utilizare este interzisă prin acte normative. 
(2) Utilizările zonei costiere pentru activităţi care implică un impact asupra siguranţei elementelor zonei costiere sunt permise numai în limitele prezentei ordonanţe de urgenţă sau ale unor legi speciale. 
(3) Autoritatea publică centrală pentru protecţia mediului şi gospodărirea apelor poate limita sau interzice circulaţia publicului în zona în protecţie cu regim sever, în anumite perioade sau în zonele vulnerabile din punct de vedere al protecţiei mediului.”
	4. Articolul 11 va avea următorul cuprins:
Art. 11. - (1) Folosirea zonei costiere aflate în proprietatea publică a statului se face în mod liber, pe proprie răspundere, pentru îmbăiere şi plajă, plimbare, sporturi nautice, pescuit sportiv şi recreativ, navigaţie, cu excepţia situaţiilor în care asemenea folosire este interzisă prin acte normative. 

(2) Folosirea zonei costiere pentru activităţi care implică un impact asupra siguranţei elementelor zonei costiere sunt permise numai în limitele prezentei ordonanţe de urgenţă sau ale unor legi speciale. 

(3) Autorităţile administraţiei publice, la solicitarea autorităţii publice locale pentru protecţia mediului şi gospodărirea apelor pot limita sau interzice circulaţia publicului în zona în protecţie cu regim sever, în anumite perioade sau în zonele vulnerabile din punct de vedere al protecţiei mediului.

	Uniformizarea termenilor utilizaţi

	5 
	Art. 12. - Pentru protecţia unor zone de mare valoare ecologică sau peisagistică ori a zonelor de habitat al speciilor protejate, precum şi pentru asigurarea accesului liber la ţărm pot fi expropriate cu justă şi prealabilă despăgubire terenuri şi clădiri, în condiţiile legii. 


	______
	5. Articolul 12 va avea următorul cuprins:

Art. 12. - Pentru protecţia unor zone de mare valoare ecologică sau peisagistică ori a zonelor de habitat al speciilor protejate, precum şi pentru asigurarea accesului liber la ţărm pot fi expropriate cu justă şi prealabilă despăgubire terenuri şi clădiri, în condiţiile legii la solicitarea autorităţilor administraţiei publice locale sau a autorităţilor publice centrale pentru protecţia mediului şi gospodărirea apelor, după caz. 


	

	6 
	Art. 23. - (1) Construcţia şi punerea în funcţiune de instalaţii de producere a energiei electrice se vor face numai în condiţiile legii, cu utilizarea tehnologiilor nepoluante sau a celor care respectă normele legale de emisie a oxizilor de azot (NOx), oxizilor de sulf (SO2), bioxidului de carbon (CO2) şi a metanului (CH4). 

 (3) În scopul menţinerii integrităţii zonei de coastă şi al protecţiei calităţii apei marine, sunt interzise extragerea de nisip, pietriş şi roci din zona costieră sau zona-tampon. 

(4) Săpăturile şi prospecţiunile submarine în scopuri miniere sau arheologice, care au ca efect extragerea de nisip sau pietriş din zona costieră, se pot face numai pe baza unui act tehnico-juridic acordat în prealabil în baza studiului de impact asupra mediului. 


	22. Alineatele (1), (3), (4) şi (6) ale articolului 23 se modifică şi vor avea următorul cuprins:

(1) Construcţia şi punerea în funcţiune de instalaţii de producere a energiei electrice se vor face numai în condiţiile legii.

(3) În scopul menţinerii integrităţii zonei de protecţie cu regim sever şi al protecţiei calităţii apei marine, sunt interzise extragerea de nisip, galeţi şi fragmente de roci, cu excepţia celor necesare pentru studii sau înnisipări. 

(4) Săpăturile şi prospecţiunile submarine în scopuri miniere sau arheologice, care au ca efect extragerea de nisip sau pietriş din zona costieră, se pot face numai pe baza actelor de reglementare emise de organele competente conform prevederilor legal, în baza unui proiect realizat cu respectarea legislaţiei privind evaluarea impactului asupra mediului. 

(6) Desecarea zonelor umede aparţinând domeniului public, cuprinse în zona costieră, pentru înfiinţarea de plantaţii forestiere este interzisă.”


	6. Alineatele (1), (3) şi (4) ale articolului 23 se modifică şi vor avea următorul cuprins:

Nemodificat

Nemodificat
	Eroare materială, conform actului MMDP nr.20965/LAV/ 13.04.2007

	7 
	(6) Desecarea zonelor umede cuprinse în zona costieră, pentru înfiinţarea de plantaţii forestiere, este interzisă. 


	
	7.Alineatul (6) al articolului 26 va avea următorul cuprins:

„(6) Desecarea zonelor umede aparţinând domeniului public, cuprinse în zona costieră, pentru înfiinţarea de plantaţii forestiere, este interzisă.”


	Eroare materială, conform actului MMDP nr.20965/LAV/ 13.04.2007

	8 
	Art. 31. - (2) Autoritatea publică centrală pentru protecţia mediului şi gospodărirea apelor împreună cu autoritatea publică centrală pentru lucrări publice, transporturi şi locuinţă şi cu autoritatea publică centrală pentru turism vor elabora regulamente speciale privind utilizarea diverselor construcţii de pe plajă specifice navigaţiei şi a bărcilor cu motor. Aceste regulamente vor fi aprobate prin ordin comun al conducătorilor celor 3 autorităţi. 


	27. Articolul 31 se modifică şi va avea următorul cuprins:

„Art. 31. - 

(2) Autoritatea publică centrală pentru protecţia mediului şi gospodărirea apelor, împreună cu autoritatea publică centrală pentru transporturi, construcţii şi turism vor elabora regulamente speciale privind utilizarea diverselor construcţii de pe plajă specifice navigaţiei şi a ambarcaţiunilor  cu sau fără motor.”


	8. Alineatul (2) al articolului 31 va avea următorul cuprins:
(2) Autoritatea publică centrală pentru protecţia mediului şi gospodărirea apelor, împreună cu autoritatea publică centrală pentru construcţii şi turism vor elabora regulamente speciale privind utilizarea diverselor construcţii de pe plajă specifice navigaţiei şi a ambarcaţiunilor  cu sau fără motor.
	


                                     PREŞEDINTE,                                                                                SECRETAR,
                                             Iulian Iancu                                                                                   Aurelia Vasile
Consilier parlamentar,

Daniel Bădina

Expert parlamentar,

Isabela Robe

PAGE  
1

